'மான் என்பது அறிந்து போன மானிடர்ஆவார், மீண்டு, யான் என்பது அறிந்தால் வாரார்; ஏழைமை, எண்ணி நோக்கல்; தேன் என்பது அறிந்த சொல்லாய்! தேவர்தாம் யாவரே, எம் கோன் என்பது அறிந்த பின்னை, திறம்புவார், குறையின் அல்லால்? 140 'வென்றோரும் இருக்க; யார்க்கும் மேலவர், விளிவு இலாதோர், என்றோரும் இருக்க; அன்றே, இந்திரன் ஏவல் செய்ய, ஒன்றாக உலகம் மூன்றும் ஆள்கின்ற ஒருவன், யானே! மென் தோளாய்! இதற்கு வேறு ஓர் காரணம் விரிப்பது உண்டோ ? 141